सम्मेलनमा भारतीय अर्थमन्त्री अरुण जेट्ली मुख्य वक्ताका रूपमा आएर नेपालको प्राकृतिक स्रोतमा विदेशी लगानी भित्र्याउन सुझाव दिएका थिए । उनले नेपालमा लगानीको उपयुक्त वातावरण रहेको औंल्याउँदै भारत नेपालको विकासमा सदैव सहयोग गर्न तयार रहेको आश्वासन दिएका थिए । एसियाली पूर्वाधार विकास लगानी बैंकका अध्यक्ष जिन लिक्वुनले नेपालको पूर्वाधारमा लगानीको सम्भावना रहेको औंल्याए । सरकारले चाहेमा नेपालका ठूला परियोजनामा लगानी गर्नसक्ने उनको भनाइ थियो ।
